《眼儿媚 和徐野君赠人韵》
清代·王士禄

个侬名字似东东。记曲又红红。眉月幽幽，鬟烟约约，肤雪濛濛。

眉缈风情看不定，几处认巫峰。帘底樽前，花边竹外，掌上图中。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。